યુવા શક્તિએ પોતાનું શક્તિ પ્રદર્શન શરૂ પણ કરી દીધું છે. માથે ચૂંટણી છે ત્યારે રાજકીય શક્તિ પણ દાખવવાની છે. સંસ્થાના નેતાઓ સફળતાના દાવા પણ કરવા લાગ્યા છે, જેથી ભવિષ્યમાં પોતે જ આદિવાસીઓને હકો અપાવી શકશે એવું કહીને રાજકીય રીતે ટેકો માગી શકે. એવો દાવો કરવામાં આવી રહ્યો છે કે સંસ્થાએ મધ્ય પ્રદેશની સરકારને ફરજ પાડી હતી કે તે નવમી ઑગસ્ટને આદિવાસી દિવસ જાહેર કરે. માત્ર દિવસ જાહેર કરવાની વાત નથી, પણ રાજકીય ઉજળા દિવસો આવે તેવી ગણતરી આની પાછળ રહેલી છે.